Zhantas/Cleaned-Uzbek_Wikipedia huggingface dataset:
Omid Musawi

Omid Musawi (2001-yil 1-yanvar, Mozori-Sharif) – afgʻon futbolchisi, hozirda „Axironas-Onisilos“ va Afgʻoniston terma jamoasida oʻynaydi.

 Klub faoliyati 
Musaviy besh yoshida Afg‘onistondan qochib, Niderlandiyaning Apledoorn shahrida qoʻnim topgan. Oʻn yoshida u FK Tvente tomonidan skaut qilindi va ularning akademiyasiga imzo chekdi. 2019-yilning oktabr oyida uning shartnomasi bekor qilindi va u shaxsiy nizolar va murabbiylar shtabining oʻzgarishi sababli klubni tark etdi. Klubdagi faoliyati davomida u yakunda oʻrinbosarlar jamoasiga koʻtarildi va buning uchun uchta oʻyinda maydonga tushdi. Shuningdek, u 19 yoshgacha boʻlganlar uchun oʻttiz bir uchrashuvda oʻnta gol va uchta golli uzatmani amalga oshirdi.

„Tvente“dagi uzoq yillik faoliyatidan soʻng u SBV Vitesse va PEC Zwolle klublarida oʻynadi. Oxir-oqibat u Avstraliyaning bir nechta qiziqqan klublaridan biri Para Hills Knights SC bilan shartnoma imzoladi. Para Hills oʻsha mavsumda Davlat ligasi 1 Janubiy Avstraliya Grand Finaliga chiqdi. Musaviyning goliga qaramay, klub yakunda West Adelaide SCga 3:4 hisobida magʻlub boʻldi va Janubiy Avstraliya Milliy Premer-ligasiga chiqish imkoniyatidan mahrum boʻldi. 2022-yilgi mavsumda u chempionatda beshta oʻyin oʻtkazib, bitta gol urdi. U qoʻshimcha toʻrtta oʻyinda maydonga tushdi va pley-offda yana bir gol urdi. Mavsumdan soʻng u Gollandiyaga qaytib, „Dordrext“ klubida mashgʻulot oʻtkazdi.

 Terma jamoadagi faoliyati 
Musavi terma jamoadagi debyutini 2022-yilning 1-iyunida Vetnamga qarshi oʻrtoqlik uchrashuvida oʻtkazdi. Bir hafta oʻtgach, u 2023 yilgi Osiyo Kubogi saralash bosqichi doirasida Gonkongga qarshi oʻyinda debyut qildi.

 Xalqaro martaba statistikasi 

Afgʻoniston terma jamoasi YilIshtGol 2022 4 0 2023 2 0 Jami 6 0

 

 

 
 

Turkum:2001-yilda tugʻilganlar
Turkum:Yashayotgan insonlar
Turkum:Futboldagi erkak hujumchilar
Turkum:Afgʻonistonlik erkak futbolchilar
Turkum:Afgʻonistonlik muhojir erkak futbolchilar
Devonaboy jome masjidi

Devonaboy jome masjidi – Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufidagi jome masjid boʻlib, Andijon viloyati Andijon shahrida joylashgan. Masjid 1870-yilda hashar yoʻli bilan qurilgan va 1950-yildan buyon faoliyat yuritib kelmoqda. Jome masjidi madrasa va minora bilan birgalikda bir yarim gektar maydonni egallagan. Shuningdek, majmuaning hududida Andijon viloyati Adabiyot va san'at muzeyi joylashgan. 1998-yilda Oʻzbekiston Respublikasi Adliya vazirligi tomonidan roʻyxatga olingan. Masjid bir vaqtning oʻzida 15000 nafar namozxonni sigʻdira oladi. Masjid binosi 2021-yilda qayta taʼmirlangan.

Masjid binosi yonida ikkita minorasi boʻlib, har birining balandligi 50 metrni tashkil etadi.
 

Turkum:Andijon shahridagi masjidlar
Jiddai Muborak jome masjidi

Jiddai Muborak jome masjidi – Andijon viloyati Andijon shahrida joylashgan. U Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufidagi jome masjid hisoblanadi.
 Qurilishi 
Masjid 1992—1993-yillar oraligʻida Ulugʻuva Xamidaxon ismli ayol tashabbusi bilan qurilgan. 1998-yilda Oʻzbekiston Respublikasi Adliya vazirligi tomonidan roʻyxatga olingan. Masjid bir vaqtning oʻzida 2800 nafar namozxonni sigʻdira oladi. Masjid kutubxonasida jami 250 ta kitob mavjud.

 

Turkum:Andijon shahridagi masjidlar
J.K. (qo'shiqchi)

Marta Simlat, JK nomi bilan tanilgan (1970-yil 2-yanvar) – polshalik model va yevrodans „qoʻshiqchisi“ boʻlib, 1990-yillarning oʻrtalaridan oxirigacha italiyalik prodyuserlar Larri Pignagnoli va Davide Riva bilan muvaffaqiyatga erishgan.

 Musiqiy karyerasi 
Simlat 1992-yilda Polshadan Italiyaga koʻchib oʻtgan va modellik faoliyatini boshlagan. Biroq, oradan koʻp vaqt oʻtmay, Whigfield jamoasi aʼzolari Larri Pignagnoli va Davide Riva tomonidan eʼtiborga tushgan. Simlat tezda oʻzining birinchi yakkaxon qoʻshigʻi „You Make Me Feel Good“ qoʻshigʻini imzolagan hamda Fransiya, Italiya va Germaniyada ushbu qoʻshiqni muvafaqqiyatli ijro etib, Kanada raqs chartlarida birinchi oʻrinni egallagan.

Uning uchinchi yakkaxon qoʻshigʻi „You and I“ Kanada raqs chartlarida yuqori pogʻonaga koʻtarildi va Yevropada efirga chiqdi. Trek butun dunyo boʻylab koʻplab raqs albomlariga, jumladan Muchmusic’s Dance Mix '95 va Eurodisco '96 – Collectionga ham kiritilgan. Toʻrtinchi yakkaxoni „My Radio“ Yevropani hayratda qoldirdi va Yaponiyada ham mashhur boʻldi.

1999-yilda J. K.ning soʻnggi rasmiy yakkaxon qoʻshigʻi „Deep in the Night“ chiqarilgan boʻlsada, 2005-yilda Benassi Bros vokalist Dhany bilan J. K.ning „Hit My Heart“ va „Make Me Feel“ nomli qoʻshiqlarining kover versiyasini yaratdi. Uning aksariyat qoʻshiqlari faqat Italiyada chiqarilgan.

Aslida, J. K. uchun barcha qoʻshiqlarining vokal qismi Giovanna Bersola, Sandy Chambers va Zeitia Massiah tomonidan ijro etilgan. Simlat tomonidan videolar va jonli ijrolarda lab sinxronligi namoyish etilgan. Simlat Dance Machine 9-da „My radio (70-yillar)“ qoʻshigʻi boshlanishida mikrofonini oʻchirishni unutib qoʻyganligi tufayli, lablarini sinxronlashtirgani bilinib qolgan. 2000-yilda oʻzining soʻnggi „You Got Me Dancing“ rasmiy yakkaxonidan soʻng, Simlat omma eʼtiboridan gʻoyib boʻldi va J. K. loyihasida oʻrnini boʻsh qoldirib, loyihani tark etdi (bu balki tasdiqlangan lab-sinxron ayblovlari tufayli boʻlishi mumkin).

 

 

 https://www.discogs.com/artist/43674-JK
Turkum:Yashayotgan insonlar
Turkum:1970-yilda tugʻilganlar
Axmad Yassaviy jomeʼ masjidi (Navoiy viloyati)

Axmad Yassaviy jomeʼ masjidi – Navoiy viloyati Navbahor tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1995-yildan faoliyat yuritila boshlangan. 1998-yilda Oʻzbekiston Respublikasi Adliya vazirligi tomonidan roʻyxatga olingan.
 

Turkum:Navbahor tumanidagi masjidlar
Zubayr ibn Avvom jome masjidi

Zubayr ibn Avvom jome masjidi – Andijon viloyati, Andijon shahrida joylashgan masjid. 1998-yilda Oʻzbekiston Respublikasi Adliya vazirligi tomonidan roʻyxatga olingan.
 Qurilishi 
Masjid binosi 1998-yilda hashar yoʻli bilan qurilgan. Binoda bir vaqtning oʻzida 2000 nafarga yaqin namozxon ibodat qilishi mumkin. Masjid tarkibidagi kutubxonada umumiy 300 dona ilmiy va diniy kitoblar, qoʻllanmalar mavjud.

2021-yilda masjid tahoratxonasi qayta taʼmirlangan.

 

Turkum:Andijon shahridagi masjidlar
Minora-i Kabir

Minora-i Kabir (Menār-e Kabir) – XI asrda qurilgan gʻishtli minora boʻlib, Tabasda (Markaziy Erondagi choʻl shahri) Saljuqiylar imperiyasi davrida bunyod etilgan.

Minora Tabasda 993-1014-yillar oraligʻida (Gaznaviylar davrining oxiri – ilk Saljuqiylar davrida) qurilgan eng qadimgi inson qoʻli bilan yaratilgan inshootlardan biri boʻlgan. Uning balandligi taxminan ga yaqin boʻlgan deb hisoblaniladi.

1907-yil 22-fevralda minora poydevorini zaiflashtirgan Kariz-e Allohobodda koriz qurilishi tufayli qulab tushgan.

Minora 1935-yil 7-dekabrda Eron milliy merosidan biri sifatida qayd etilgan (Arxeologiya boʻlimining roʻyxati № 245)م ناره کبیر گلشن طبس ، دهکده گلشن ، طبس.

Minora qoldiqlari 1960-yillarda olib tashlangan va uning atrofidagi uylarning devorlaridan qolgan gʻishtlar topilgan.

 Yana qarang 

 Eronning madaniy meros, hunarmandchilik va turizm tashkiloti
 Saljuqiylar sulolasi

 

 

 
Turkum:Islom sanʼati
Turkum:Eron arxitekturasi
Turkum:Islom arxitekturasi
Oq goʻr jome masjidi

Oq goʻr jome masjidi – Andijon viloyati, Andijon shahrida joylashgan masjid. Masjid 1992-yil 16-dekabr oyida davlat ro‘yxatidan o‘tkazilgan. 1998-yilda Andijon viloyati Adliya boshqarmasi tomonidan qayta ro‘yxatdan o‘tkazilgan. 1989-yildan buyon faoliyat yuritib kelmoqda.

 Qurilishi 
Masjid binosi 1899-yilda hashar yoʻli bilan qurilgan. Masjid eski “Oq go‘r” qabristoni yakinida bo‘lgani uchun ayni shu nom bilan nomlangan.

Masjidda 310m2 yopiq ayvon va bir qancha yordamchi xonalar qurilgan. 1991-yilda esa asosiy xonaqoh va ayvon qurib bitkazilgan. Masjidning umumiy yer maydoni 1808,11 kv metr, binolar maydoni esa 1021,51 kv metr, sahn qismi 820,54 kv metrni tashkil qiladi. 2013-2014-yillari masjid tahoratxonasi ta’mirga muhtoj bo‘lib qolganligi sababli tahoratxona binosi qayta ta’mirlanib, foydalanishga topshirilgan. O‘tgan yillar davomida kichik ta’mirlash ishlari olib borilgan bo‘lib, namozxonlarga har tomonlama qulay shart-sharoitlar yaratib berilgan.

Binoda bir vaqtning oʻzida 1100 nafarga yaqin namozxon ibodat qilishi mumkin. Masjid tarkibidagi kutubxonada umumiy 950 dona ilmiy va diniy kitoblar, qoʻllanmalar mavjud.

 

Turkum:Andijon shahridagi masjidlar
Muhammad al-Arabiy at-Tabboniy

Muhammad al-'Arabiy at-Tabboniy (1897–1970), Abuhomid ibn Marzuq nomi bilan ham tanilgan Jazoirlik molikiy faqih, ashʼariy ilohiyotchi, muhaddis, tarixchi (muarrix) va nasabshunos (nassaba) boʻlib, oʻz davrida Makkadagi Masjidi Ulugʻi imomi boʻlgan.

U oʻz davrining eng koʻzga koʻringan muhaddislaridan biri sanaladi. Shuningdek, uning vahhobiylik/salafiylikka tanqid tarzida yozilgan „Baroat al-ash’ariyyin min 'Aqoid al-Muxalifin“ kitobi hma mashhur.

Uning „at-Tabboniy“ taxallusi Ouled Tebben shahri va kommunasi nomidan olingan.

 Tugʻilishi 
At-Tabboniy hijriy 1315 (milodiy 1897)-yilda Ras El-Oudda tugʻilgan.

 Nasabi 
Uning nasl-nasabi Abdusalom ibn Mashishga (vaf. 625/1228) borib taqaladi.

 Oʻqituvchilari 
U koʻplab olimlardan tahsil olgan, jumladan The Biography of Muhammad al-'Arabi al-Tabbani. :

 Abdulhamid ibn Badis
 Yusuf al-Nabhani
 Muhammad Baxit al-Mutiiy
 Muhammad ibn Jaʼfar al-Kattaniy
 Muhammad al-Makkiy ibn Azuz
 Hamdan ibn Ahmad al-Vaniysiy
 Ahmad ibn al-Hayyat az-Zakariy.
 Mushtaq Ahmad al-Hind.

 Talabalari 
Uning mashhur shogirdlari orasida quyidagilar bor:

 Alaviy ibn Abbos al-Molikiy va uning oʻgʻli Muhammad Alaviy al-Molikiy
 Abdulloh al-Haroriy
 Muhammad Nur Saif
 Hasan al-Mashshat
 Abdulloh b. Said al-Lahjiy
 Muhammad Amin Kutbiy
 Abdulqodir b. Ahmad al-Jazoiriy

 Ishlari 
Uning kitoblari quyidagilardir:

 Baroat al-Ash’ariyyin min 'Aqoid al-Muxalifin . Bu kitobida u Ibn Taymiyya (vaf. 728/1328) va shogirdlarii Ibn al-Qayyim (vaf. 751/1350), Muhammad ibn Abdulvahhob (vaf. 1207/1792) va uning izdoshlari targʻib qilgan aqidaviy qarashlarni tanqid qilgan.
 At-Taʼaqqub al-Mufid 'ala Hadyy az-Zar’i ash-Shadid . Bu kitobida u Ibn al-Qayyimning „Zod al-maod“ kitobini tanqid qilgan.
 Tahzir al-'Abqori min Muhadarat al-Xudari . U bu kitobida misrlik huquqshunos olim Muhammad al-Xudariyni (vafoti 1345/1927) tanqid qilgan.

 Vafoti 
Muhammad al-Arabiy hijriy 1390 (milodiy 1970)-yilda Makkada vafot etgan va Jannatul-Mualla qabristonida, Asmo binti Abu Bakr (vaf. 73/692) qabri yoniga dafn etilgan.

 Yana qarang 
 Sulaymon ibn Abdulvahhob
 Ahmad Zayni Dahlan
 Muhammad Zohid al-Kavsariy
 Abdulloh al-Gumariy
 Xalil Ahmad Saharanpuriy
 Muhammad Obid as-Sindi
 Muhammad Said Ramazon al-Buti
 Ali Gum’a
 Ahmad Karima
 Said Fuda

 

 

 Muhammad al-'Arabiy at-Tabboniyning Goodreads sahifasi

Turkum:1970-yilda vafot etganlar
Turkum:1897-yilda tugʻilganlar
Turkum:Sunniy imomlar
Turkum:Arab tarixchilari
Turkum:Al-Masjid al-Harom imomlari
Uygʻur jome masjidi

Uygʻur jome masjidi – Andijon viloyati, Andijon shahrida joylashgan masjid. 1998-yilda Oʻzbekiston Respublikasi Adliya vazirligi tomonidan roʻyxatga olingan. 1856-yildan buyon faoliyat yuritib kelmoqda.
 Qurilishi 
Masjid binosi 1856-yilda hashar yoʻli bilan qurilgan. Binoda bir vaqtning oʻzida 3500 nafarga yaqin namozxon ibodat qilishi mumkin. Masjid tarkibidagi kutubxonada umumiy 200 dona ilmiy va diniy kitoblar, qoʻllanmalar mavjud.

1989-yilda masjid hashar yoʻli bilan qayta taʼmirlangan.

 

 
Turkum:Andijon shahridagi masjidlar
Turkum:Andijon viloyati masjidlari
Sulimon Gʻani

Sulimon Gʻani – musulmonlar jamiyati yetakchisi, teleboshlovchi va janubiy Londonlik imomdir.

Gʻani Janubiy Afrikada voyaga yetgan.

2010-yilda Gʻani Londondagi Ahmadiyaga tegishli korxonalarni boykot qilib, bu ishlar tashkilotchiligiga rahbarlik qiladi. Ahmadiylarni qodioniylar deb atagan Gʻani, ular „muntazam aldamchi“ boʻlgani uchun sunniy musulmonlar oʻzlariga tegishli yoki boshqaradigan bizneslarni boykot qilishlari kerakligini aytib oʻtadi.

2016-yilda Gʻani „gomoseksualizmga qarshi turishi va ayollar erkaklarga boʻysunishi kerakligi“ haqida vaʼz qilgan.

2016-yil iyun oyida Mudofaa vaziri Michael Fallon Sulaymon Gʻanini IShID tarafdori deb ayblaydi. Gʻani uni tuhmat qilgani uchun sudga bergan va u bu nomdagi terrorchi guruhni emas, Saudiya Arabistoni kabi islomiy davlatlarni qoʻllab-quvvatlashini aytgan. Keyinroq Fallon Sulaymon Gʻanidan kechirim soʻraydi va unga tovon pulini toʻlab beradi.

 

Turkum:Yashayotgan insonlar
Turkum:Britan imomlari
Hazrati Bilol jome masjidi

Hazrati Bilol jome masjidi – Andijon viloyati, Andijon shahrida joylashgan masjid. 1998-yilda Oʻzbekiston Respublikasi Adliya vazirligi tomonidan roʻyxatga olingan. 1993-yildan buyon faoliyat yuritib kelmoqda.

 Qurilishi 
Masjid binosi 1989—1993-yillar oraligʻida hashar yoʻli bilan qurilgan. Binoda bir vaqtning oʻzida 800 nafarga yaqin namozxon ibodat qilishi mumkin. Masjid tarkibidagi kutubxonada umumiy 400 dona ilmiy va diniy kitoblar, qoʻllanmalar mavjud.

 

Turkum:Andijon viloyati masjidlari
Muhammad Ayaz Niyoziy

Muhammad Ayaz Niyoziy (1964-yil – 2-iyun, 2020-yil) – afgʻon islom olimi, xatib va imom boʻlgan. U Kobul universitetida islom huquqi professori va Vazir Akbarxon masjidida xatib lavozimida ishlagan.

 Vafoti 
Niyoziy 2020-yil 2-iyun kuni Vazir Akbar Xon masjidida sodir etilgan portlash oqibatida uch kishi bilan birga halok boʻlgan.

 

Turkum:Al-Azhar universiteti bitiruvchilari
Turkum:2020-yilda vafot etganlar
Turkum:1964-yilda tugʻilganlar
Turkum:Afgʻon imomlari
Turkum:Afgʻon musulmonlari
Gʻoyib ota jomeʼ masjidi

Gʻoyib ota jomeʼ masjidi – Navoiy viloyati Navbahor tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1992-yildan faoliyat yuritila boshlangan. 1999-yilda Oʻzbekiston Respublikasi Adliya vazirligi tomonidan roʻyxatga olingan
 

Turkum:Navbahor tumanidagi masjidlar
Turkum:Navoiy viloyati masjidlari
Shayx Abul Hasan Xaraqoniy jomeʼ masjidi

Shayx Abul Hasan Xaraqoniy jomeʼ masjidi – Navoiy viloyati Navbahor tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1998-yilda Oʻzbekiston Respublikasi Adliya vazirligi tomonidan roʻyxatga olingan.

 

Turkum:Navbahor tumanidagi masjidlar
Turkum:Navoiy viloyati masjidlari
Xoʻjaibogʻdod jomeʼ masjidi

Xoʻjaibogʻdod jomeʼ masjidi – Navoiy viloyati Navbahor tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 2003-yilda Oʻzbekiston Respublikasi Adliya vazirligi tomonidan roʻyxatga olingan. 1999-yilda qurila boshlagan, 2003-yilda faoliyatini boshlagan.

 

Turkum:Navbahor tumanidagi masjidlar
Turkum:Navoiy viloyati masjidlari
Abu Hanifa jomeʼ masjidi

Abu Hanifa jomeʼ masjidi – Navoiy viloyati Navbahor tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1990-yildan masjid oʻz faoliyatini boshlagan. 1998-yilda Oʻzbekiston Respublikasi Adliya vazirligi tomonidan roʻyxatga olingan.

 

Turkum:Navbahor tumanidagi masjidlar
Turkum:Navoiy viloyati masjidlari
Abdulloh Olimov

Abdulloh Adhamjon oʻgʻli Olimov (11-fevral 1993-yil, Margʻilon, Oʻzbekiston) – Oʻzbek millatiga mansub futbolchi, yarim himoyachi ampulasida oʻynaydi.

 Faoliyati 
Fargʻona va Toshkent futbol maktabida taʼlim olgan. Professional futboldagi faoliyati Toshkentnning „Paxtakor“ klubida boshlagan. 2012-yilgi mavsumda ilk bor „Paxtakor“ jamoasi tarkibida debyut oʻyinini oʻtkazgan. Ikki mavsum davomida „Paxtakor“ klubi toʻp surgan Abdulloh, 2014-yilgi mavsumda Fargʻonaning „Neftchi“ klubi tarkibiga oʻtgan. Fargʻonaliklar tarkibida bir yarim mavum oʻynagan boʻlsada, 18 ta oʻyinda ishtirok etgan. 2015-yilgi mavsumning yozgi transfer oynasida Neftchi klubini trak etib „Andijon“ klubi tarkibiga oʻtgan. „Andijon“ klubi tarkibida yarim mavsum oʻynaganidan soʻng 2016-yilgi mavsumda „Qoʻqon 1912“ jamoasi bilan shartnoma imzoladi. Qoʻqon jamoasi tarkibida bir mavsumdan uzoq qomadi va 2017-yilgi mavsum oldidan Muborakning „Mashʼal“ klubi bilan shartnoma imzolagan. Mavsum davomida eng chiroyli gollardan biriga mualliflik qilgan. Muborakliklar tarkibida ikki mavsum oʻynadi va jamoaning asosiy futbolchilaridan biriga aylandi. 2019-yilgi mavsum oldidan Muborak klubi tark etib „Andijon“ klubiga qaytdi va ikki mavsum davomida andijonliklar tarkibida oʻynagan. 2021-yilgi mavsumda bu safar Fargʻonaga, „Neftchi“ klubiga qaytgan. Klubga qaytgan Abdulloh jamoani 2021-yilgi Oʻzbekiston Pro ligasida gʻolib boʻlishiga yordam berdi. Keyinchalik yana ikki mavsum davomida „Neftchi“ klubida oʻynagan boʻlsada, 2023-yilgi mavsum soʻnggida Fargʻona jamoasi tarkibini tark etdi.

 Yutuqlar 

 Oʻzbekiston Pro ligasi gʻolibi: 2021
 Oʻzbekiston Pro ligasi ikkinchi oʻrin: 2018

 

 

 Abdulloh Olimov OʻzPFL saytida

 Abdulloh Olimov Transfermarkt saytida
 
 
 Abdulloh Olimov Eurosport saytida

Turkum:Yashayotgan insonlar
Turkum:Fargʻona sport kishilari
Turkum:Erkak futbol yarim himoyachilari
Turkum:Oʻzbekistonlik erkak futbolchilari
Turkum:Mashʼal klubi futbolchilari
Turkum:Paxtakor jamoasi futbolchilari
Turkum:Neftchi (Fargʻona) futbolchilari
Turkum:Qoʻqon 1912 klubi futbolchilari
Turkum:Andijon klubi futbolchilari
Turkum:Shoʻrtan klubi futbolchilari
Turkum:FarDU klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Oʻzbekiston yoshlar terma jamoasi futbolchilari
Turkum:Alifbo boʻyicha sportchilar
Al-Buxoriy jomeʼ masjidi

Al-Buxoriy jomeʼ masjidi – Navoiy viloyati Xatirchi tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1990–1991-yillarda qurilgan. 2000-yilda Oʻzbekiston Respublikasi Adliya vazirligi tomonidan roʻyxatga olingan. 2010-yilda masjid binosi yangidan qurilib, foydalanishga topshirilgan.

 

Turkum:Xatirchi tumanidagi masjidlar
Turkum:Navoiy viloyati masjidlari
Jora Krijovnikov

Jora Krijovnikov (1979-yil 14-fevralda tavallud topganJora Krijovnikov // kino-teatr.ru) rossiyalik rejissyor, ssenariychi va prodyuser.

 Shaxsiy hayot 
Joraning birinchi xotini (2009—2021-yillar) Yuliya AleksandrovaRejisser Jora Krijovnikov i aktrisa Yuliya Aleksandrova razvelis. „Российская газета“ deyarli barcha ishlarida qatnashgan. Nikohdan soʻng 2010-yilda ularning Vera Pershina ismli qizi tugʻildiFilm „Gorko!“: Yuliya Aleksandrova seluetsya na glazax u muja .vokrug.tv (2013).

Ikkinchi xotini (2021-yildan) – prodyuser Olga Dolmatovskaya.
 Filmografiyasi 
+YilNomiRejissorSsenariychiProdyuserTuri2009Drakon Abas BlyuQisqa metrajliKazropQisqa metrajliPushkin duelQisqa metrajli2010Schastlivaya pokupkaQisqa metrajli2012ProklatiyeQisqa metrajli2013Gorko!Antonina2014Gorko! 2NechayannoQisqa metrajli2014KuxnyaSerial, 3 fasl2015Samiy lutshiy den2017Bezumniy sluchayJizn vperediYoʻlki noviye2018Yoʻlki posledniyeZvonite DiKaprio!Serial2020(Ne)idealniy mujshinaLyod 22021Sovershenno letnieFilmRodnie2021Vasha chestSerial2022StayaSerialNinaSerialPrestupleniye i nakazaniye 1992 (tugatilmagan)Serial2023Slova patsana: krov na asfalteSerial

 

 
 
Turkum:Kinorejissyorlar
Turkum:Prodyuserlar
Turkum:Ssenariychilar
Avaz Berdiqulov

Avaz Musurmonqulovich Berdiqulov (Аваз Мусурмонқулович Бердиқулов, 1979-yil 16-sentyabr, Toshkent) – oʻzbekistonlik futbol mutaxassisi va jurnalist.

 Hayoti 
1999-yilda Oʻzbekiston milliy universitetining oʻzbek filologiyasi fakultetini bitirgan.

2001-yilda Buyuk Britaniyaning Bornmut universiteti magistraturasini multimedia jurnalistikasi sohasida tamomlagan.

Xitoyning Pekin chet tillar universiteti xalqaro munosabatlar va diplomatiya fakulteti doktoranti.

„Sport“ gazetasida muharrir, keyinchalik "Sport" telekanalida sharhlovchi boʻlgan.

2001—2004 va 2006—2008-yillarda Oʻzbekiston Respublikasi Tashqi ishlar vazirligining „Jahon“ axborot agentligida mutaxassis, keyinchalik boʻlim boshligʻi boʻlgan.

2004—2006-yillarda Shanxay hamkorlik tashkiloti kotibiyatida ishlagan.

2008-yildan buyon Osiyo Futbol Konfederatsiyasida faoliyatini boshlagan. Hozirda musobaqalarni oʻtkazish boshqarmasi boshligʻining oʻrinbosari lavozimida faoliyat yuritmoqda.

 

Turkum:Sport sharhlovchilari
Turkum:Oʻzbekistonlik sport jurnalistlar
Turkum:Oʻzbekiston Milliy universiteti bitiruvchilari
Allohdoʻst jomeʼ masjidi

Allohdoʻst jomeʼ masjidi – Navoiy viloyati Xatirchi tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1998-yilda masjid oʻz faoliyatini boshlagan. 1999-yilda Oʻzbekiston Respublikasi Adliya vazirligi tomonidan roʻyxatga olingan.

 

Turkum:Xatirchi tumanidagi masjidlar
Turkum:Navoiy viloyati masjidlari
Galabek jomeʼ masjidi

Galabek jomeʼ masjidi – Navoiy viloyati Xatirchi tumanida joylashgan masjid. Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufida. 1995-yilda masjid oʻz faoliyatini boshlagan. 1999-yilda Oʻzbekiston Respublikasi Adliya vazirligi tomonidan roʻyxatga olingan

 

Turkum:Xatirchi tumanidagi masjidlar
Turkum:Navoiy viloyati masjidlari
Dmitriy Kuplinov

Dmitriy Alekseyevich Kuplinov (1988-yil 25-noyabr, Orenburg, SSSR) – rossiyalik YouTuber, letspleychi va strimer. YouTube, Twitch va VK Play platformalaridagi „Kuplinov ► Play“ kanallarining yaratuvchisi va egasi .

 Biografiyasi 
Dmitriy Kuplinov 1988-yil 25-noyabrda Orenburgda tugʻilgan.

2008-yilda „MISIS“ tadqiqot texnologiyalari milliy universitetining Viksa filialidagi „Axborotni qayta ishlash va boshqarishning avtomatlashgan tizimi“ yoʻnalishini tugatgan. Texnikumni bitirgach, Moskva aviatsiya institutiga oʻqishga kiradi.

 Shaxsiy hayoti 
Yekaterina Malina bilan yaqin munosabatda.

Kuplinovning kanali va ijtimoiy tarmoqlarda tez-tez koʻrinish bergan va eslatib oʻtilgan bir nechta uy hayvonlari bor. Ilgari „Moxnatiy boyets (Moxnatiy boets)“ deb atagan mushugi bilan yashagan. Biroq mushukning haqiqiy laqabi „Frosya (Frosya)“ boʻlib, uni 2012-yilda asrab olgan. Keyinchalik u ikkita olmaxonsimon uy kemiruvchilarini boqib oladi – „Shlyopka (Shlepka)“ va „Oblepixa (Oblepixa)“.

 YouTubeʼdagi faoliyati 
2012-yilda Dmitriy Kuplinov oʻzining „Kuplinov ► Play“ deb nomlangan YouTube kanalini yaratadi. Kanal mazmuni asosan turli janrdagi videooʻyinlarni oʻynashdan iborat: qoʻrquvdan tortib onlayn oʻyinlargacha .

„Kuplinov ► Play“ kanalidagi birinchi video 2013-yil 12-iyulda chiqadi. Postal 2 oʻyinini oʻtish haqidagi video bir hafta ichida 30 mingdan ortiq koʻrishlarga ega boʻldi, qaysiki oʻsha kezlarda katta muvaffaqiyat sanalar edi.

2014-yilda „Kuplinov ► Play“ kanalidagi obunachilar soni 100 mingtalik dovondan oʻtdi va bir muncha vaqtdan soʻng, Dmitriy YouTube’ning kumush tugmasi bilan ragʻbatlantirildi. 2015-yilda kanalning obunachilari 1 milliondan oshdi, biroq Kuplinov faqat ikki yil oʻtibgina YouTube’dan oltin tugmani oldi.

2015-yilda Kuplinov oʻzining „Kuplinov“ (hozirda „Zapisi strimov Kuplinova“) deb nomlangan ikkinchi YouTube kanalini yaratdi.

 Xayriya 
2017-yil 22-iyulda Kuplinov jonli yoyin tashkil qilib, unda u onkologik va onkogematologik kasalliklarga chalingan bolalarga yordam uchun „Jizn“ xayriya jamgʻarmasiga rubl yigʻdi.

2020-yil 7-iyun kuni u ikkinchi xayriya jonli yoyinini oʻtkazdi va translyatsiya davomida „Pravmir“ xayriya jamgʻarmasi uchun 1,17 million rubldan ortiq mablagʻ toʻpladi. Ushbu fond COVID-19 koronavirus infeksiyasiga qarshi kurashayotgan shifokorlar uchun shaxsiy himoya vositalarini sotib olish uchun mablagʻ yigʻishga qaratildi.

 Mukofot va nominatsiyalar 
Yil Mukofot Nomzodlik Natija Manba 2015-yil People videosi 2015-yil Igromir „Runetʼdagi eng yaxshi video loyiha“ „Eng yaxshi oʻyin loyihasi“ 2015-yil Vidfest „Oʻyin uchun layk“ 2016-yil 2017-yil

 

Turkum:Yashayotgan insonlar
Turkum:1988-yilda tugʻilganlar
Turkum:25-noyabrda tugʻilganlar
Sanjar Nazar

Sanjar Nazar (toʻliq ismi: Sanjar Hasanovich Nazarov; 1974-yil 21-mart, Qashqadaryo viloyati Yakkabogʻ tumani, Doʻng qishlogʻi, Oʻzbekiston SSR) – taniqli noshir, adabiyotshunos. Akademnashr va „Irfonnashr“ nashriyotlari, „Jajji akademik“ akademik jurnali hamda „Yoki“ elektron, audio kitoblar va kitobxonlar hamjamiyati platformasining asoschisi. 

 Faoliyati 
1992–1997-yillarda – Toshkent Davlat universiteti talabasi, 1997–2000-yillarda – Oʻzbekiston Respublikasi prezidenti huzuridagi Davlat va jamiyat qurilishi akademiyasi aspiranti. 1997–2001-yillarda – „Yosh Kuch“ jurnalida boʻlim muharriri, 2001–2005-yillarda – „Yangi asr avlodi“ NMMda ijrochi direktor, 2005-yilda „Yoki ijodiy guruhi“ga (Loyihaning asosiy maqsadi jahon tafakkuri durdonalarini oʻzbekchaga oʻgirish boʻlib, uning doirasida 20 ga yaqin asarlar tarjima qilingan) asos solib, 2007-yilga qadar ushbu shoʻba korxonasida direktor lavozimida faoliyat yuritgan. U 2007-yilda „Akademnashr“ nashriyotiga asos solgan va bugungi kungacha ushbu nashriyot direktori lavozimida ishlab kelmoqda. Koʻplab xalqaro kitob koʻrgazmalarida ishtirok etgan. Adabiyotshunoslik, ijtimoiy psixoanaliz, publitsistika yoʻnalishida 50 dan ortiq maqolalari vaqtli matbuotda eʼlon qilingan. 2015-yil – „Jajji akademik“ jurnalini taʼsis etgan va bu jurnal baʼzi sabablarga koʻra yopilgan. Bu oʻzbek tilida ilk bolalar uchun ilmiy-intellektual jurnal edi. Bundan tashqari u yosh ijodkorlarni qoʻllab-quvvatlashga qaratilgan „Izlam“ loyihasining ham muallifi. „Izlam“ – shoir Faxriyorning shu nomdagi kitobidan olingan va bu turkum jamiyatga bugungi kunning yosh ijodkorlari yangicha ruh bilan adabiyotga kirib kelayotganini koʻrsatib berdi. Shuning uchun ham kitobxonlar orasida koʻp muhokma va tanqidlarga sabab boʻldi. Sanjar Nazar tashabbusi bilan 2022-yil ilk bor Oʻzbekistonda 3000 adadda 3 yoshdan (3+) boshlab oʻqilishi mumkin boʻlgan kitoblar nashr etilgan.

 

 

 „Kimgadir egilmaslik, bukilmaslik yoʻli – ilm, kitob ekanini oxirigacha tushunib etmadik“| Daryo.uz
 FikrLAB: Oʻzbek jamiyatida intellektual hayot. Qayerdamiz va qayerga ketyapmiz?
 Nega biz kitobxon millat emasmiz?|Kun.uz
 Yosh shoirlar ijodi nega tanqid qilinmoqda? – Suhbat |Kun.uz
 Orziqul Ergashning „Oqar daryo“ kitobi taqdimoti boʻlib oʻtdi. 22. 11. 2023 |Xurshid Davron kutubxonasi
 Ўзбекистоннинг фаоллари - ойдинлари билан: Санжар Назар | Oydinlar
 FikrLAB: O'zbek jamiyatida intellektual hayot. Qayerdamiz va qayerga ketyapmiz?
 Jarqo`rg`on tuman Axborot-kutubxona markazi
Turkum:Adabiyotshunoslar
Turkum:Yashayotgan insonlar
Turkum:Nashriyotchilar
Patrikiy

Patrikiy  – koʻpmaʼnoli atama.

 Pravoslav anʼanalarida Avliyo Patrik nomi.
 Patrikiy – Rim imperiyasidagi unvon boʻlib, Buyuk Konstantin tomonidan joriy qilingan.
 Pyotr Patrikiy – I—VI-asrdagi Vizantiya davlat arbobi.
 Patrik Aristovskiy – rus pravoslav cherkovining arximandriti, 18-asrda yashagan yozuvchi, oʻqituvchi va voiz.
 Patrikiy (Petrov) (1877-1933) – Rus pravoslav cherkovining ieroruhoniysi.

 Kemalar 

 Patrikiy – Rossiya Imperatorlik dengiz flotining yelkanli fregati; 1816-yilda dengizga tushirilgan.
 Patrikiy – Rossiya Imperatorlik dengiz flotining yelkanli fregati; 1819-yilda dengizga tushirilgan.
Ivan Yankovskiy

Ivan Filippovich Yankovskiy (Rossiya: Ivan Filippovich Yankovskiy; tugʻilgan 30-Oktyabr, 1990-yil) rossiyalik aktyor, „Rag Union“ filmidagi roli bilan mashhur. Uning otasi aktyor/rejissyor Filipp Yankovskiy, bobosi esa aktyor Oleg Yankovskiy edi.

 Erta hayot va taʼlim 
Ivan Yankovskiy Moskvada, Rossiya SFSR, Sovet Ittifoqida tugʻilgan. Ivanning ota-onasi aktyor va rejissyor Filipp Yankovskiy va aktrisa Oksana Fandera. Kichik singlisi Elizaveta ham aktrisa.

8-sinfdan boshlab u Moskva xalqaro kino maktabida tahsil oldi, keyin GITISga oʻqishga kirdi. 2013-yilda aktyorlik va rejissyorlik boʻlimini (Sergey Jenovach ustaxonasi) tamomlagan.

Shaxsiy hayot

2014-yildan beri Ivan Yankovskiy Konstantin Kinchevning qizi Vera Kincheva bilan munosabatda boʻlgan. 2020-yilda er-xotin ajralishdi.

2020-yildan beri Ivan Yankovskiy aktrisa Diana Pojarskaya bilan munosabatda boʻlgan. 2021-yil 26-iyunda Moskvada ularning oʻgʻli tugʻildi, unga Ivanning mashhur bobosi – afsonaviy rus aktyori Oleg Yankovskiy nomi berildi.

 Ish faoliyati 
Uning kinodagi debyuti 10 yoshida „Menga qara“ (2001) filmida boʻlgan. Jamoatchilik orasida birinchi muvaffaqiyat va eʼtirof unga Andrey Kalyaevning „Indigo“ (2008) filmidagi rolidan soʻng keldi. Bu super kuchga ega odamlar haqida hikoya qiladi. Xususan, Ivan Yankovskiyning qahramoni xavf va boshqa voqealarni oldindan koʻra oladi.

U rejissyor Mixail Mestetskiyning „Rag ittifoqi“ (2015) filmida bosh rolni ijro etgan. Ivan Yankovskiyning soʻzlariga koʻra, u ekranda yaratgan obraziga bemalol munosabat bildira oladi. Bu personaj bejiz emas – u gʻoyaviy, u hammani yigʻadi va yetaklaydi. Lekin bularning barchasi mantiqqa toʻgʻri kelmasligini va undan koʻra yaxshiroq ekanini angladi. Institutga kirdi va u qaror qiladi: „Hammasini bekor qilaylik“.

2015-yilda „Kinotavr“ XXVI ochiq rus kinofestivalida „Rag Union“ filmi uchun „Eng yaxshi aktyor“ mukofotiga sazovor boʻldi (Vasiliy Butkevich, Aleksandr Pal va Pavel Chinarev bilan birga).

Uning boshqa muvaffaqiyatli rollari orasida Pasha Smolnikov rus fantastik filmidagi „Tunning qoʻriqchilari“ (2016) edi. Uning qahramoni boʻrilar va jodugarlarga qarshi kurash boʻlimida ishlaydigan kurer. Aktyor taʼkidlaganidek, turli xil nayranglar mavjud boʻlgan „Tun qoʻriqchilari“ filmidagi rol ustida ishlashda uning yaxshi jismoniy tayyorgarligi unga yordam berdi: „Men, masalan, uzoq vaqt teskari havoda qotib qolishim mumkin“.

 

Turkum:Rossiyalik aktyorlar
Dono Boboxonova

Dono (Danisiya) Dayanovna Boboxonova (1946-yil 20-noyabr, Uygʻur tumani, Olmaota viloyati, Qozogʻiston SSR, SSSR) – oʻzbek va sovet teatr va kino aktrisasi. Oʻzbekistonda xizmat koʻrsatgan artist (1996). Abror Hidoyatov nomidagi oʻzbek davlat drama teatrining yetakchi aktyorlaridan biri.

 Biografiyasi 
Danisiya Dayanovna Boboxonova 1946-yil 20-noyabrda Qozogʻiston SSRda tugʻilgan. 1970-yil Aleksandr Nikolayevich Ostrovskiy nomidagi Toshkent davlat teatr-rassomlik institutining (hozirda Mannon Uygʻur nomidagi Toshkent davlat sanʼat instituti) musiqali teatr aktyorligi boʻlimini tamomlagan. Aktyorlik faoliyatini 1968-yilda „Yosh gvardiya“ teatrida (hozirda Abror Hidoyatov nomidagi oʻzbek davlat drama teatrida) boshlagan. 1996-yili „Oʻzbekiston Respublikasida xizmat koʻrsatgan artist“ faxriy unvoni bilan taqdirlangan.

 Ijodiyoti 

Boboxonova sheʼr yozishni 1980-yillar boshida boshlagan. Uning „Yurakdagi kuy“ nomli ilk sheʼriy toʻplami 1984-yilda nashr etilgan. Oʻshandan beri uning 20 dan ortiq sheʼriy toʻplamlari, bir qancha roman va hikoyalari nashr etilgan. Boboxonova sheʼriyati oʻzining lirik goʻzalligi, muhabbat, yoʻqotish, insoniy tuygʻular kabi mavzularni sheʼriy yoʻl borqali koʻrsatib bera olgan ijodkordir. U kuchli feministik ovozi bilan ham tanilgan. Boboxonova oʻz faoliyati uchun koʻplab mukofotlarga sazovor boʻlgan, jumladan, Oʻzbekiston Davlat mukofoti (1997) va Alisher Navoiy nomidagi Davlat mukofoti (2007). Uning asarlari 20 dan ortiq tillarga tarjima qilingan.
Boboxonova Oʻzbekiston Yozuvchilar uyushmasi va Xalqaro PEN-klub aʼzosi. U, shuningdek, Oʻzbekistondagi yosh yozuvchilarni qoʻllab-quvvatlovchi Dilorom Karimova jamgʻarmasi asoschisi va direktoridir. Boboxonova Oʻzbekiston adabiyotining yetuk namoyandasi. Uning ijodi Oʻzbekiston madaniyati va jamiyatiga katta taʼsir koʻrsatdi.

 

Turkum:Oʻzbekistonlik aktyorlar
Turkum:Oʻzbekistonda xizmat koʻrsatgan artistlar
Al-Kavsar masjidi

Al-Kavsar masjidi yoki Masjid Besar Tawau nomi bilan ham tanilgan Malayziyaning Sabah shtati Tawau shahrida joylashgan masjid.

Al-Kavsar masjidining qurilish ishlari 1997-yilda boshlanib, 2002-yilda yakunlangan. Masjid Sabah shtatidagi eng katta masjid hisoblanadi va bir vaqtning oʻzida 16 000 dan 17 000 kishini sigʻdira oladi. Masjid rasmiy ravishda 2004-yilda ochib berilgan boʻlib, oʻsha paytdagi Yang di-Pertuan Agong Said Sirojiddin Jamolullayl tomonidan boshqarilgan.

 

 

 
 Al-Kauthar Mosque information on IslamGRID: 2.0
Turkum:Koordinatalar Vikimaʼlumotlarda
Turkum:Malayziyadagi masjidlar
Turkum:Gumbazli masjidlar
Sandakan tumani masjidi

Sandakan tumani masjidi yoki Masjid Besar Sim-Sim nomi bilan ham tanilgan masjid Malayziyaning Sabah shtati Sandakan tumanida joylashgan. Masjidning qurilish ishlari 1985-yilda boshlanib, 1989-yilda yakunlangan boʻlib, bino Sandakan tumanidagi asosiy masjid hisoblanadi. Masjid rasman 1990-yilda ochib berilgan.

2016-yilda masjidga Perlis valiahd shahzodasi Tuanku Said Fayziddin Putra Jamolullayl tashrif buyurgan.

 

 

 
 Sandakan District Mosque information on IslamGRID: 2.0
Turkum:Koordinatalar Vikimaʼlumotlarda
Turkum:Malayziyadagi masjidlar
Turkum:Gumbazli masjidlar
Sandakan jome masjidi

Sandakan jome masjidi yoki Masjid Jamek Sheik Hasabollah At-Tohiri nomi bilan ham tanilgan masjid Malayziyaning Sabah shtati Sandakan shahrida joylashgan. 1890-yilda ochilgan ushbu bino Sandakandagi eng qadimgi masjidlardan biri hisoblanadi.

 Tarixi 
Masjid 1890-yilda hindistonlik musulmon mato savdogari Damsah tomonidan ochib berilgan. Ikkinchi jahon urushi paytida shahar musulmonlari masjiddan yaponlardan himoyalanish maqsadida boshpana sifatida foydalangan. Yaponiya harbiylarining fikricha, Sandakan jome masjidi Britaniya askarlari uchun yashirin joy vazifasini oʻtagan boʻlishi mumkin, shu sababli ham masjid urush paytida yaponlar tomonidan bir necha marta oʻqqa tutilgan.

 

 

 
Turkum:Koordinatalar Vikimaʼlumotlarda
Turkum:Malayziyadagi masjidlar
Turkum:Gumbazli masjidlar
Muhammadqodir Hamroliyev

Muhammadqodir Hamroliyev (6-iyul 2001-yil, Oʻzbekiston) – Oʻzbekistonlik futbolchi, himoyachi ampulasida oʻynaydi. Toshkentning „Paxtakor“ va Oʻzbekiston terma jamoasi futbolchisi.

 Futbolchilik faoliyati 
Muhammadqodir „Paxtakor“ akademiyasi tarbiyalanuvchisi hisblanadi. Professional futboldagi faoliyati 2020-yilda Samarqandning „Dinamo“ jamoasi tarkibida, Oʻzbekiston Pro ligasi musoboqasi oʻyinlarida boshlagan. Dastlabki mavsumidayoq jamoaning eng yaxshi futbolchilari qatorida boʻldi va 11 ta oʻyinda 2 ta gol muallifiga aylandi. Navbatdagi mavsumida Samarqand jamoasi bilan shartnomasini uzaytirgan va klub tarkibida 22 ta oʻyinda 1 ta gol muallifi boʻlgan va „Dinamo“ jamoasining Oʻzbekiston Pro ligasi ikkinchi oʻrinni egallashida katta hizmat qilgan. 2022-yilig mavsum oldidan Toshkentning „Olimpik“ jamoasiga ijaraga berilgan. Olimpik klubi tarkibida himoyachi boʻlishiga qaramay oʻzining toʻpurarlik mahorati bilan ham ajralib turgan va 25 ta oʻyinda 3 ta gol muallifi boʻlgan. Mavsum yakunida Toshkentning boshqa bir jamoasi, 2022-yili Oʻzbekiston Superligasi chempioni „Paxtakor“ klubining skautlari qiziqishlar doirasiga tushgan. 2023-yilgi mavsum oldidan „Paxtakor“ klubi bilan shartnoma imzolagan. Dastlabki mavsumidayoq „Paxtakor“ klubining asosiy himoyachilaridan biriga aylangan futbolchi, Mavum yakunida faoliyatida ilk bor Oʻzbekiston chempioni boʻldi.

 Terma jamoadagi faoliyati 
2021-yildan Oʻzbekiston U-23 terma jamoasi aʼzosi. Oʻzbekiston Olimpiya terma jamoasi tarkibida 2023-yilda Xitoyda oʻtgan Osiyo oʻyinlarining futbol musoboqasida bronza medal sohibi boʻlgan. Oʻzbekiston terma jamoasidagi debyutini 2023-yil 25-dekabrda Srečko Katanec murabbiyligida „Qirgʻiziston“ terma jamoasiga qarshi oʻyinda oʻtkazdi.
Oʻzbekiston terma jamoasiYilIshtGol202310Jami10

 Yutuqlar 

 Terma jamoa
Oʻzbekiston U23
 Osiyo oʻyinlari 2022 bronza medal sohibi: 2023

 Klub 
Paxtakor
 Oʻzbekiston Superligasi chempioni: 2023
Oʻzbekiston kubogi sohibi: 2025

 

 

 Muhammadqodir Hamroliyev OʻzPFL saytida
 Muhammadqodir Hamroliyev Transfermarkt saytida
 

Turkum:6-iyulda tugʻilganlar
Turkum:2001-yilda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Dinamo Samarqand futbolchilari
Turkum:Olimpik jamoasi futbolchilari
Turkum:Paxtakor jamoasi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston yoshlar terma jamoasi futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Osiyo oʻyinlari 2022 futbolchilari
Turkum:Futbol boʻyicha Osiyo oʻyinlari sovrindorlari
Turkum:Oʻzbekistonning Osiyo oʻyinlaridagi sportchilari
Turkum:Osiyo Kubogi 2023 futbolchilari
Turkum:2024-yilgi Yozgi Olimpiada oʻyinlaridagi futbolchilar
Petra Jaya davlat masjidi

Petra Jaya davlat masjidi  – Malayziyaning Saravak shtati Kuching shahri chekka qismi Petra Jaya hududida joylashgan davlat masjidi. Bino, shuningdek, Jamek masjidi nomi bilan ham tanilgan.

Masjid 1990-yilning oktyabr oyida toʻqqizinchi Yang di-Pertuan Agong, Perak sultoni Azlanshoh tomonidan rasman ochib berilgan.

 

Turkum:Koordinatalar Vikimaʼlumotlarda
Turkum:Malayziyadagi masjidlar
Muzaffar Muzaffarov

Muzaffar Muzaffarov (1995-yil 12-aprel, Margʻilon, Oʻzbekiston) – oʻzbek professional futbolchisi, Bangladesh Premyer-ligasining „Mohammedan SC“ klubida yarim himoyachi sifatida oʻynaydi.

 Klub faoliyati 
2009-yilda Muzaffar „Paxtakor“ jamoasi bilan Ispaniyada boʻlib oʻtgan futbol musobaqasida qatnashdi. U turnirdan soʻng 6 oy davomida „Real Madrid“ safida mashgʻulot oʻtkazishi kerak edi, biroq pasport muammolari tufayli Ispaniyaga qaytib kela olmadi. 2014-yilda Fargʻonaning „Neftchi“ klubi oʻrinbosarlari safida oʻynagan, keyingi yili esa Davron Fayziyev uni „Soʻgʻdiyona Jizzax“ ga tarkibiga jalb etgan va Jizzaq jamoasi bilan shartnoma imzolagan. 2017-yilda „Neftchi“ klubiga qaytgan. Keyinchalik Olmaliqning „AGMK“, Bekobodning „Metallurg“, „Qoʻqon 1912“, Yaypanning „Turon“ va Samarqandning „Dinamo“ jamoasi tarkibida oʻynagan. 2019-yilgi avgust oyida „Metallurg“ klubi tarkibida „Navbahor“ jamoasi darvozasiga kiritgan goli mavsumning eng chiroyli goli deb topildi.

Samarqandning „Dinamo“ klubidagi omadsizlikdan soʻng Muzaffar klubni tark etdi va xorij klubiga koʻchib oʻtdi va 2022-yilda Bangladesh Premyer-ligasining „Mohammedan SC“ klubiga oʻtgan. U Muhammadning 2022-2023-yilgi Federatsiya Kubogida gʻalaba qozonishida muhim rol oʻynadi, bu klubning 9 yildagi birinchi kumush medali.

2023-yil iyul oyida u AFC Kubogi 2023/24 saralash pley-off bosqichi uchun ijara asosida „Abahani Limited Dakka“ jamoasi tarkibiga qoʻshildi. U 2023-2024-yilgi mavsumda Mohammedan jamoasi tarkibida qoldi. Muzaffarning 2023–24-yilgi Mustaqillik kubogi doirasidagi oʻyinlari mahalliy OAV tomonidan katta eʼtirofga sazovor boʻldi.

 Yutuqlar 
AGMK

 Oʻzbekiston Kubogi sohibi: 2018

Muhammad SC

 Federatsiya kubogi sohibi: 2022–23

 Shaxsiy hayot 
Muzaffar futbolchi oilasida tavallud topgan boʻlib otasi Murod Ismoilov futbol murabbiyi, akasi Islombek Ismoilov sobiq futbolchi va futbol murabbiyi hisoblanadi.

 

 

 Muzaffar Muzaffarov OʻzPFL saytida
 Muzaffar Muzaffarov Transfermarkt saytida
 Muzaffar Muzaffarov at Global Sports Archive
 

Turkum:12-aprelda tugʻilganlar
Turkum:1995-yilda tugʻilganlar
Turkum:Yashayotgan insonlar
Turkum:Margʻilonlik kishilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Neftchi (Fargʻona) futbolchilari
Turkum:Soʻgʻdiyona Jizzax futbolchilari
Turkum:AGMK futbolchilari
Turkum:Metallurg Bekobod klubi futbolchilari
Turkum:Qoʻqon 1912 klubi futbolchilari
Turkum:Turon klubi futbolchilari
Turkum:Dinamo Samarqand futbolchilari
Turkum:Abahani Limited Dhaka futbolchilari
Turkum:Mohammedan SC (Dhaka) futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Bangladesh Premyer-ligasi futbolchilari
Turkum:Alifbo boʻyicha sportchilar
Sulton Abdulazizshoh jome masjidi

Sulton Abdulazizshoh jome masjidi Malayziyaning Selangor shtati Petaling Jaya eski shaharchasida joylashgan birinchi masjid hisoblanadi.

 

Turkum:Koordinatalar Vikimaʼlumotlarda
Turkum:Malayziyadagi masjidlar
Sulton Abdulsamad masjidi

Sulton Abdulsamad masjidi ( yoki KLIA masjidi – Malayziyaning Selangor shtati Sepang tumanidagi Kuala-Lumpur xalqaro aeroporti (KLIA) yaqinida joylashgan masjid. Bino dastlab KLIA masjidi nomi bilan tanilgan va rasman selangorlik Almarhum Sulton Sir Abdulsamad nomi bilan atalgan. Shuningdek, bino KLIAga tahrif buyurgan va u yerdan ketayotgan sayyohlar uchun xalqaro masjid vazifasini ham bajargan. Masjid Salak Tinggi va KLIA shahar markazidagi musulmonlar uchun jamoat masjidi hisoblanadi.

 Tarixi 
Masjid KLIA operatori Malaysia Airports Holdings Berhad kompaniyasi tomonidan qurilgan. 1998-yil 27-iyunda KLIA ochilgandan keyin, 1997-yilda masjidning qurilish ishlari boshlanib, 1999-yilda yakunlangan. Inshoot 2000-yilning 12-avgustida oʻsha paytdagi Selangor sultoni Tengku Idrisshoh (hozirgi Sulton Sharafuddin Idrisshoh) tomonidan rasman ochib berilgan.

 Arxitekturasi 
Sulton Abdulsamad masjidi Yaqin Sharq va mahalliy malay meʼmorchilik uslublarining uygʻunlashuvidan iborat.

 
Turkum:Malayziyadagi masjidlar
Turkum:Gumbazli masjidlar
Subang aeroporti masjidi

Subang aeroporti masjidi yoki Masjid Lapangan Terbang Antarabangsa Subang  – Hijau Subang aeroporti masjidi nomi bilan ham tanilgan Malayziyaning Selangor shtati, Subang shaharchasi Sulton Abdulazizshoh aeroportida joylashgan asosiy masjid. Binoning qurilish ishlari 1992-yilda boshlanib, 1994-yilda yakunlangan va shu yilda rasman ochilgan. Bundan tashqari, binodan Malayziyaga tashrif buyurgan va ushbu aeroportga qoʻnib oʻtuvchi sayyohlar uchun ham xalqaro masjid sifatida foydalaniladi. Subang aeroporti 1998-yil 27-iyunda Sepang shahridagi Kuala-Lumpur xalqaro aeroportiga (KLIA) koʻchirilganda, Subang aeroporti masjidi Kampung Subang, Ara Damansara va Saujana musulmonlari uchun jamoat masjidiga aylantirilgan.

 

Turkum:Koordinatalar Vikimaʼlumotlarda
Turkum:Malayziyadagi masjidlar
Tengku Ampuan Jemaah masjidi

Tengku Ampuan jamoat masjidi yoki Bukit Jelutong masjidi Malayziyaning Shoh Alam shahri yaqinidagi Bukit Jelutongda (U8 boʻlimi) joylashgan Selangor qirollik masjidi. Ushbu inshoot hududning 14-boʻlimida Sulton Salohiddin Abdulazizshoh masjididan keyingi Selangordagi ikkinchi davlat masjidi hisoblanadi. Bu qirollik masjidi marhum Almarhum Sulton Sir Hisamuddin Alamshohning turmush oʻrtogʻi, selangorlik marhum Almarhumah Tengku Ampuan Jemaah sharafiga nomlangan. U, shuningdek, Malayziyaning ikkinchi Raja Permaisuri Agongi (qirolichasi) ham boʻlgan.

 Tarixi 
Masjid Bukit Jelutong shaharchasining Sime Darby savdo konglomerati tomonidan qurilgan. Binoning qurilishi 2010-yilda boshlanib, 2012-yilda yakunlangan. Masjid 2013-yilning 13-mart kuni selangorlik Sulton Sharafiddin Idrisshoh tomonidan rasman ochib berilgan.

 Arxitekturasi 
Tengku Ampuan Jemaah masjidi Yaqin Sharq meʼmorchiligi asosida bunyod etilgan.

 

 

 Tengku Ampuan Jemaah masjidi veb-sayti 
Turkum:Koordinatalar Vikimaʼlumotlarda
Turkum:Malayziyadagi masjidlar
Muhammadiya masjidi

Muhammadiya masjidi  – Malayziyaning Perak shtati Kinta tumani, Ipoh shahrida joylashgan masjid.

 Tarixi 
Hozirda masjid joylashgan hududda 1973-yilda Muhammadiya madrasasi qurilgan. 1978-yilda esa u yerda kichik surau (Sumatra va Malay yarimorolining baʼzi hududlarida ibodat qilish va diniy taʼlim berish maqsadida foydalaniladigan islomiy majlis binosi) qurilgan va 2007-yilning 21-dekabrida masjidga aylantirilgan. Binodan 2013-yil avgust oyidan kundalik namoz oʻqish uchun foydalanila boshlangan. Muhammadiya masjidi 2014-yil 18-iyulda Perak sultoni Nazrinshoh tomonidan rasman ochib berilgan. Bu mamlakatdagi Xitoy uslubida qurilgan ikkinchi masjid hisoblanadi. Inshootni qurish ishlariga jami Malayziya Xitoy musulmonlari uyushmasining Ipoh boʻlimi va masjid qoʻmitasining saʼy-harakatlari bilan 4 million MYR sarflangan. 2019-yilning avgust oyida masjidni obodonlashtirish maqsadida taraqqiyot va taʼlim markazi uchun zal qurish ishlari bilan boshlangan.

 Arxitekturasi 
Masjid Xitoy meʼmorchiligi uslubi asosida 0.4 gektar maydonda qurilgan. Binoning yarim oy shaklidagi kirish eshigi, yashil tomlari, qizil ustunlari va minorasi mavjud. Masjid tomlari Xitoyning Longyan shahridan keltirilgan. Bosh namozxonaning shifti lotus gullari naqshlari bilan bezatilgan. Masjid bir vaqtning oʻzida 2000 tagacha namozxonni sigʻdira oladi.

 Yana qarang 

 Melaka Xitoy masjidi
 Sulton Ismoil Petra Kumush yubiley masjidi

 

Turkum:Koordinatalar Vikimaʼlumotlarda
Turkum:Malayziyadagi masjidlar
Ruzil Minekayev

Minikayev Ruzil Ramilevich (tugʻilgan 20-may 1999-yil, Nurlat, Tatariston) – rus teatr va kino aktyoriRuzil Minekaev: „V 90-e s patsanami na ulitsax proisxodili strashnie veщi“.

 Biografiyasi 
2019-yilda Qozon teatr maktabini tamomlagan. Keyinchalik u GITISga oʻqishga kirdi va u yerda rejissyorlik boʻlimining aktyorlik guruhida oʻqiydi. 2020-yildan beri u filmlarda va televidenieda rol oʻynagan („Koʻcha adolati“, „Ribinskda eshitilgan“, „Hamkorlar“, „Kamon“ seriyalari). 2021-yildan buyon „Zamonaviy oʻyin teatri maktabi“da ishlaydi. 2023-yilda u Jora Krijovnikovning „Slovo patsana. Krov na asfalte“ serialida bosh rollardan birini oʻynadi„Uderjatsya v etom serom mire“. Kakim vishlo „Slovo patsana“ – samiy ojidaemiy serial sezona,uning ishi sharhlovchilar tomonidan yuqori baholanganOn vam ne chushpan: gorod pod podoshvoy v drame „Slovo patsana. Krov na asfalte“Siroti kazanskie: kak serial „Slovo patsana“ stal uchebnikom russkoy istorii. Rejisser Jora Krijovnikov pokazal nasilie bez romantiki. Kinopoisk sharhlovchisi Vasiliy Koretskiy Minikayevni Leon Kemstax bilan birga seriyaning ikkita asosiy kashfiyotlaridan biri deb atadi„Slovo patsana“: Jora Krijovnikov probivaet faneru istoriey pro yunix gopnikov.

Ruzil Minikayev aktrisa Aziza Bekmanova bilan turmush qurganMog bit Adidasom i Palto, no stal Maratom v „Slove patsana“: Ruzil Minekaev o sovetax Ivana Yankovskogo.

 

Turkum:Rossiyalik aktyorlar
Hardest to Love

Hardest to Love (tarjimasi: Sevish eng qiyini) – kanadalik qoʻshiqchi The Weekndning After Hours nomli toʻrtinchi studiyaviy albomidagi qoʻshigʻi. The Weeknd qoʻshiqni Max Martin va Oscar Holter bilan birga yozgan va ishlab chiqargan.

 Tarixi va kompozitsiya 
The Weeknd oʻzining Variety bilan kompozitsiyalari ortidagi ilhom haqida gapirar ekan, shunday dedi: „Buni men dastlab Oscar Holter hammuallif/prodyuser bilan qilganman, keyin esa Max Martin bilan tugatganman. Men bu qoʻshiqni juda tez yozdim va bu plastinkadagi soʻnggi tugatilgan qoʻshiq edi“. Qoʻshiq birinchi marta 2020-yil 19-martda The Weekndning Twitterdagi akkauntida joylashtirilgan tizer-videoda namoyish qilindi.

„Hardest to Love“da The Weeknd munosabatlardagi xatti-harakatlarini eslaydi va ularning ajralishida oʻzini ayblaydi.

 Tanqidiy qabul 
„Hardest to Love“ butun dunyo boʻylab eʼtirofga sazovor boʻldi. „Hardest to Love“da Tesfaye oʻz faoliyatidagi eng taʼsirli vokal ijrolaridan birini pop-soundscape usulida ijro etadi. Qoʻshiqning esda qolishi uning melanxoliyasiga zid keladi, bu murakkab kombinatsiya Tesfaye biz kamdan-kam hollarda chiziqli tarzda qayta ishlanadigan his-tuygʻular: gʻazab, qaygʻu, minnatdorchilik, zavq, yolgʻizlikning chalkash botqogʻiga olib keladigan munosabatlarni tasvirlayotganidan dalolat beradi. Tesfaye bu qarama-qarshi his-tuygʻularni girdobda yoʻqolish tuygʻusini yetkazadigan tarzda boshqaradi", deb taʼkidlagan Slant Magazine sharhlovchisi Seth Wilson.

 Tijoriy koʻrsatkichlar 
Albom chiqqanidan soʻng „Hardest to Love“ 2020-yil 4-aprelda AQShning Billboard Hot 100 roʻyxatida 25-oʻrinda debyut qildi. Rolling Stone Top 100 Songs qoʻshiqlar jadvalida yettinchi oʻringa ham koʻtarildi. Qoʻshiqchining vatani Kanadada „Hardest to Love“ Canadian Hot 100 roʻyxatida 36-oʻrinni egalladi.

 Xodimlar 
Geniusdan olingan titrlar

 The Weeknd – qoʻshiq yozish, vokal, ishlab chiqarish, dasturlash, klaviatura, bass, gitara, baraban
 Max Martin – qoʻshiq yozish, ishlab chiqarish, dasturlash, klaviatura, bass, gitara, baraban
 Oscar Holter – qoʻshiq yozish, ishlab chiqarish, dasturlash, klaviatura, bass, gitara, baraban
 Shin Kamiyama – muhandislik
 Cory Bice – muhandis yordamchisi
 Jeremy Lertola – muhandis yordamchisi
 Sean Klein – muhandis yordamchisi
 Serban Ghenea – miksing
 John Hanes – miksing uchun muhandis
 Dave Kutch – mastering
 Kevin Peterson – mastering

 Chartlar 
 Chart (2020) Eng yuqprooʻrin Estonia (Eesti Tipp-40) 21 France (SNEP) 52 Greece (IFPI) 37 Iceland (Plötutíðindi) 22 Lithuania (AGATA) 28 New Zealand Hot Singles (RMNZ) 2 US Rolling Stone Top 100 6
 Chiqarilish tarixi 
Mintaqa Sana Format Leybl(lar) Har xil 2020-yil 20-martRaqamli yuklab olish · strimingXO · Republic Records 

 

 

 

Turkum:2020-yil qoʻshiqlari
Turkum:The Weeknd qoʻshiqlari
Turkum:The Weeknd prodyuserligidagi qoʻshiqlar
Turkum:Ingliz tilidagi qoʻshiqlar